# Viber

Viber és una aplicació per a Windows, Mac OS X, iOS, Android, Windows Phone, Blackberry, Nokia, Bada i Firefox que permet als usuaris fer trucades gratuïtes de telèfon i enviar missatges de text gratis a qualsevol persona que tingui l'aplicació instal·lada. Viber funciona en xarxes 3G i WiFi. Alguns mitjans han alertat sobre els riscos en l'ús de Viber a causa del poc respecte del dret a la privadesa dels seus usuaris, ja que, per exemple, Viber emmagatzema la informació sobre els contactes de l'usuari. No obstant això, és possible sol·licitar a Viber l'eliminació d'aquesta informació, encara que l'eliminació real de les dades personals evidentment queda a voluntat de l'empresa i sense que l'usuari la verifiqui. La plataforma de Viber actualment compta amb una base de dades de 200 milions d'usuaris actius, segons declaracions del seu fundador Talmon Marco.

## Història

Viber inicialment va ser llançat el 2 de desembre de 2010 exclusivament per a la plataforma iOS de l'iPhone com la competència directa de Skype, posteriorment el 2011 es va realitzar un pre-llançament per a la plataforma Android però amb un nombre d'usuaris restringit a 50.000, la versió sense restriccions es va llançar el 19 de juliol de 2012. La versió de Viber per a Blackberry, iOS i Windows Phone va ser llançada el 8 de maig de 2012.
Quan es van assolir els 90 milions d'usuaris, el 24 de juliol del 2012, es va afegir el servei de missatges a grups i veu en alta definició per a Android i iPhone. Les versions per a les plataformes Series 40 de Nokia, Symbian i Bada de Samsung van ser anunciades el mateix dia.
Inicialment, la possibilitat de fer trucades de veu estaven disponible només per a iPhone i Android, amb la promesa que estaria disponible properament per a les altres platafromes. La limitació estava fundada que la base de Blackberry OS i Series 40 no suportaven la funcionalitat de VoIP.
Com es va prometre, el 22 de setembre de 2012, la funcionalitat de trucades amb alta definició i missatges a grups va estar disponible per a Windows Phone i Nokia només, com a part d'una societat exclusiva amb Nokia.
Viber amb veu va ser oficialment presentat per a tots els dispositius amb Windows Phone el 2 d'abril de 2013. L'agost de 2013, es va presentar al públic Viber per a Linux en la seva versió Beta, encara que només estaven disponibles per a descàrrega versions executables de 64bits.
El 13 de febrer del 2014, Rakuten va anunciar que havia adquirit Viber per $900 milions de dòlars.

## Categories i funcionament

Entre les funcions principals de Viber hi ha el servei de trucades i missatgeria de text gratuïtes entre usuaris Viber. També compta amb un servei de trucada de vídeo però actualment el servei es troba en una fase Beta i compta amb altres característiques com l'intercanvi d'arxius com ara imatges i arxius d'àudio. A l'hora d'afegir contactes, la plataforma Viber el realitza de manera automàtica, per la qual cosa si es té un contacte emmagatzemat al telèfon que utilitza Viber, s'hi afegirà.

## Aplicacions similars

* BlackBerry Messenger
* Hangouts, abans Google Talk
* KakaoTalk
* LINE
* Nimbuzz
* Skype
* Tango
* Trillian
* Telegram
* Signal
* WeChat
* WhatsApp

## Idiomes i localització

Actualment Viber compta amb versions en 30 idiomes entre els quals es troba el català, anglès, espanyol, àrab, danès, xinès tradicional, xinès simplificat, francès, alemany, italià, rus, hebreu i portuguès.
Viber Media és una empresa amb seu a Xipre i amb centres de desenvolupament a Belarús i Israel. L'empresa va ser fundada per l'empresari israelià Talmon Marco.

## Referències

* ↑ «Viber incluido entre las aplicaciones que facilitan datos personales sin autorización». Xataka Móvil. WeblogSL. [Consulta: 18 juliol 2014].
* ↑ «Malas prácticas de seguridad en los datos de Viber amenazan la privacidad de los usuarios». Coordinación de Seguridad de la Información. Universidad Nacional Autónoma de México. Arxivat de l'original el 6 de març de 2016. [Consulta: 18 juliol 2014].
* ↑ «Por qué no debemos usar Viber». iphoneros.com. iPhoneros. [Consulta: 17 gener 2001].
* ↑ «200.000.000 mobile users, for starters – Q&A with Viber CEO Talmon Marco». thenextweb.com. The Next Web. [Consulta: 7 maig 2013].
* ↑ «Viber for BlackBerry® and Windows Phone 7 Now Available». Arxivat de l'original el 12 de maig de 2012. [Consulta: 17 juliol 2014].
* ↑ «Nokia Store: Download Viber and many other games, wallpaper, ringtones and mobile apps on your Nokia phone». Store.ovi.com. Arxivat de l'original el 12 de març de 2013. [Consulta: 6 juny 2013].
* ↑ «Nokia Store: Download Viber and many other games, wallpaper, ringtones and mobile apps on your Nokia phone». Store.ovi.com. Arxivat de l'original el 3 de juny de 2013. [Consulta: 6 juny 2013].
* ↑ «Viber for Bada - Free messages on Samsung Bada». Viber.com. Arxivat de l'original el 30 de maig de 2013. [Consulta: 6 juny 2013].
* ↑ Why Viber won’t have free phone calls on Blackberry App soon
* ↑ «Viber for Nokia Lumia smartphones updated to v2.2, Adds HD Voice Calling». SymbianTweet, 22-09-2012. Arxivat de l'original el 27 de novembre de 2012. [Consulta: 6 juny 2013].
* ↑ Cooper, Daniel. «Viber comes to Symbian, S40 and Bada, adds HD voice calling and group messaging to Nokia Lumia handsets». Engadget.com, 11-09-2012. [Consulta: 6 juny 2013].
* ↑ «WP8 Users Rejoice! Viber With Voice For Windows Phone 8 Has Been Released». [Consulta: 2 abril 2013].
* ↑ «Popular mobile IM/VoIP app 'Viber' available for Linux». WebUpd8, 26-08-2013. [Consulta: 12 octubre 2013].

## Enllaços externs

* Web oficial de Viber
* Viber comprat per Rakuten Arxivat 2016-03-04 a Wayback Machine.
* Com supervisar Viber
* Monitoritzar l'App de Viber